Ma nuɣal ɣer tallit n leḥkem n uselway H. Bumedyen, nezmer ad nefhem deg tazwara seg wawalen-a igduden akken ma llan, tagrumma n yimdanen, amdan, tamɣiwant d wid i yettwehhin ɣer yimaziɣen ula d nitni, Maca mebla cekk ttuɣalen ɣer ugdud yettmeslayen tutlayt n taɛrabt taseklant daya, war wid yettmeslayen tutlayt n taɛrabt tazzayrit d tutlayt n tmaziɣt i yettwaɛezlen. Rnu ɣef waya anamek agejdan n yisuḍaf-a iban: Yal agdud ad yesɛu azref n uqader n tmagit-is, ansayen-is, tutlayt-isatg, maca d ayen ur d-yellin ara akk deg tmurt n Lezzayer seg yiseggasen n 1962 ar ass-a, imi ur qudren ara isuḍaf-a, d amedya n waṭas n yineḍruyen am  tefsut imaziɣen  d  tefsut taberkant  d waṭas n yisutar yecban anect-a.